
Narva Linnavalitsus võtab vastu protokollilise otsuse:

     ________. 2010. a nr _______

Narvas Rüütli tn 8 asuva kinnisasja koormamine hoonestusõigusega ning 

ostueesõigusega OÜ EUROEKSPERT GRUPP kasuks

1. ASJAOLUD JA MENETLUSE KÄIK

1.1. Narva Linnavalitsuse Linnavara- ja Majandusameti bilansis on linnavara – kinnistu asukohaga Rüütli 8, Narva, katastritunnus 51101:002:0001, pindala 5 100 m2, maa sihtotstarve – 100% ärimaa, kinnistu olulisteks osadeks on kahekorruseline hoone (endine lasteaed) üldpinnaga 933,1 m2 ja majandushoone üldpinnaga 85,5 m2.      

Eelnimetatud maa maksustamishind – 255 000 krooni ning hoonestusõiguse aastatasu (10%) – 25 500 krooni. 

OÜ EUROEKSPERT GRUPP esitas Narva Linnavalitsusele 08.03.2010 taotluse, kus palub seada tema kasuks hoonestusõigust Rüütli 8, Narva kinnistule. Samas taotluses  keeldub OÜ EUROEKSPERT GRUPP hoonestusõigusest Narva linnas, Kangelaste 11b asuval maa-alal. Taotlus on tingitud sellest, et OÜ EUROEKSPERT GRUPP kui Kangelaste 11b kinnistu hoonestaja ei saavutanud kokkulepet Kangelaste 11 ja Kangelaste 15 majade elanike vahel detailplaneeringu kehtestamisel, mis tegi võimatuks detailplaneeringu kehtestamise ning nimetatud asjaolude tõttu puudub           OÜ-l EUROEKSPERT GRUPP võimalus täita 12.07.2005 notariaalselt tõestatud Kangelaste 11b, Narva kinnisasjale hoonestusõiguse seadmise lepingust, reaalkoormatise seadmise lepingust, ostueesõiguse seadmise lepingust ja asjaõiguslepingust (notariaalregistri nr 5760) tulenevad kohustusi temast mitteolenevatel põhjustel.

OÜ EUROEKSPERT GRUPP kavatseb rajada Narvas Rüütli tn 8 asuval kinnistul ühiselamu Tartu Ülikooli Narva Kolledži üliõpilaste majutamiseks. 

OÜ EUROEKSPERT GRUPP palub ka vabastada tema hoonestusõiguse aastatasu tasumisest Narvas Rüütli 8 kinnistu eest alates hoonestusõiguse seadmise lepingu sõlmimist kuni Narva linna Vanalinna osa üldplaneeringu kehtestamiseni.

Hoonestaja taotlus oli arutusel Narva Linnavalitsuse linnavarakomisjoni istungitel 07.04.2010, 05.05.2010 ja 02.06.2010 (protokollid nr 3, 4, 5), kus otsustati:

1. Rahuldada OÜ EUROEKSPERT GRUPP taotlust ja seada tema kasuks hoonestusõigust kinnistule asukohaga Rüütli 8, Narva, tähtajaga 50 aastat investeeringute täitmise tingimustel hoonestaja poolt pakutud graafiku järgi. Sel juhul lõpetada hoonestusõigust Narva linnas, Kangelaste 11b maa-alal.
2. Seada OÜ EUROEKSPERT GRUPP kasuks ostueesõigust kinnistu asukohaga Rüütli 8, Narva, võõrandamise puhul.

3. Peatada hoonestusõiguse aastatasu arvestamine OÜ-le EUROEKSPERT GRUPP Narva linnas, Rüütli 8 kinnistu eest alates Rüütli 8, Narva, kinnistule hoonestusõiguse seadmise lepingu sõlmimist kuni Narva linna Vanalinna osa üldplaneeringu kehtestamiseni.
07.06.2010. a esitas OÜ EUROEKSPERT GRUPP kirja, milles teatas, et                       kavatseb teha investeeringuid Narvas Rüütli tn 8 asuvasse kinnistusse järgmiselt:

1) 50 000 krooni igal aastal kinnistu hoidmiseks (tehniline valve) ning heakorrastamiseks;

2) Kolme (3) aasta jooksul pärast Narva linna Vanalinna osa üldplaneeringu kehtestamist – 100 000 krooni kinnistu detailplaneeringu koostamiseks;

3) kahe (2) aasta jooksul pärast kinnistu detailplaneeringu kehtestamist               – 200 000 krooni ehitusprojekti koostamiseks;

4) Kuue (6) aasta jooksul pärast ehitusloa saamist - 10 000 000 krooni olemasoleva hoone lammutamiseks ning uue hoone ehitamiseks. 

OÜ EUROEKSPERT GRUPP kiri oli arutusel Narva Linnavalitsuse linnavarakomisjoni 16.06.2010 istungil (protokoll nr 7), kus otsustati:

1. Nõustuda Narvas, Rüütli 8 asuvasse kinnistusse investeeringute sisseviimisega OÜ EUROEKSPERT GRUPP poolt pakutud tingimustel. 

2. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks. 

3. Linnavara- ja Majandusametil kooskõlastada punktis 2 nimetatud otsuse eelnõu Narva linna peaarhitektiga. 

1.2. Suurem osa Narva linna Vanalinna linnaosast, kaasa arvatud kõnealune kinnistu, asub arheoloogiamälestisel. 
Muinsuskaitseseaduse (edaspidi MuKS) § 3 lg 2 p 1 kohaselt kinnismälestiseks võivad olla muu hulgas muinas-, kesk- ja uusaegsed asulakohad, millised on kultuuriministri käskkirjaga tunnistatud mälestiseks vastavalt MuKS § 12 lõikele 1.

Vastavalt MuKS § 27 lõikele 2 kui võõrandatakse kinnisasi, millel kinnismälestis asub, on ostueesõigus riigil ja seejärel kohalikul omavalitsusel.

Kultuuriministri 02.12.2004. a kohaselt  käskkirjaga nr 231 „Kultuurimälestiseks tunnistamine, kaitsevööndi ja mälestise nimetuse muutmine” (https://www.riigiteataja.ee/ert/act.jsp?id=823441) tunnistati arheoloogiamälestiseks Narva linnas Peetri platsi, Honoré bastioni põhjakülje, Narva jõe, Rakvere mnt ning Sepa, Vabaduse, Tuleviku, Malmi ja Raja tänava vahelisel alal paiknev asulakoht. 

Kultuurimälestiste riikliku registri andmetel on kinnismälestise nr 27276 „Asulakoht” (http://register.muinas.ee/?menuID=monument&action=view&id=27276) hulka kuulub ka Rüütli tn 8 asuv kinnistu (51101:002:001). Seega kõnealusel kinnistul paiknev asulakoht on kinnismälestis ning vastavalt MuKS § 27 lõikele 2 kuulub ostueesõigus antud kinnisasja võõrandamisel kõigepealt riigile ja seejärel kohalikule omavalitsusele. MuKS § 27 lg 4 kohaselt muinsuskaitseameti ühepoolse lihtkirjaliku avalduse alusel kantakse kinnistusraamatusse märkus selle kohta, et kinnistu on koormatud käesoleva paragrahvi lõikes 2 nimetatud ostueesõigusega.

Vaatamata sellele, et kinnistusraamatus puudub märkus selle kohta, et kinnistu on koormatud MuKS § 27 lõikes 2 nimetatud ostueesõigusega, sätestab asjaõiguse § 141 lg 1 otsesõnaliselt, et seadusjärgne kitsendus kehtib kinnistusraamatusse kandmata ning vastavalt võlaõigusseaduse § 252 lg 3 seaduse alusel omandatud ostueesõigust eelistatakse tehinguga seatud ostueesõigusele.

Kuigi Narvas Rüütli tn 8 kinnistul asuvad ehitised (endise lasteaja hoone ja majandushoone) iseenesest ei oma ajaloolist väärtust, tuleb enne lõpliku otsuse tegemist küsida seisukohta Muinsuskaitseametilt eelnimetatud kinnistu ostueesõigusega koormamise kohta. 
2. ÕIGUSLIKUD JÄRELDUSED
 Narva Linnavolikogu 21.06.2005 määruse nr 20/57 „Linnavara eeskiri” (edaspidi Eeskiri) punkti 67 kohaselt linna omandis olevale kinnisasjale ostueesõiguse seadmine on lubatud, kui see toimub isiku, kellel on selleks õigusaktidest tulenev õigus, nõudel ja kasuks (punkt 1) või see toimub avalikes huvides (punkt 2). 

Eeskirja punkti 711 kohaselt hoonestusõiguse seadmine Narva linna omandis olevale kinnisasjale toimub linnavolikogu poolt sätestatud korras.  

Narva Linnavalikogu 17.03.2005 määruse nr 13/52 „Narva linna munitsipaalomandis oleva hoonestamata maa hoonestusõiguse seadmise kord” (edaspidi ka Kord) punkti 42 esimese lause kohaselt Narva linna elanike huvides on Narva Linnavolikogul õigus võtta vastu otsus hoonestusõiguse seadmiseks ilma avaliku enampakkumise läbiviimiseta konkreetse füüsilise või juriidilise isiku kasuks. Antud juhul seisneb linnahuvi ühiselamu rajamises Tartu Ülikooli Narva Kolledži üliõpilaste majutamiseks.  
Korra punkti 44 kohaselt hoonestusõiguse seadmise leping sõlmitakse notariaalselt tähtajaga alates 50 kuni 99 aastaks. Hoonestusõiguse seadmise lepingu kirjutab alla linnapea. Notaritasu ja riigilõivu tasub hoonestaja. 
Vastavalt Korra punktile 12.1 hoonestusõiguse aastatasu määr kehtestatakse olenevalt katastriüksuse sihtotstarbest ning ärimaa puhul on 10% ulatuses maamaksu määrast.

Korra punkti 45 kohaselt hoonestaja maksab hoonestusõiguse aastatasu sisse osade kaupa kaks korda aastas järgneva perioodi avansilise maksena 1. juuliks ja                 1. jaanuariks. Hoonestusõiguse aastatasu osamaksete tähtajad saab määrata (muuta) poolte kokkuleppel. Tasu sissemaksmise kohustus saabub hoonestusõiguse kandmisest kinnistusraamatusse.

Korra punkti 46 kohaselt hoonestusõiguse aastatasu mittetasumise või mitteõigeaegse tasumise puhul maksab hoonestaja viivist 0,1% iga viivitatud päeva eest.

Asjaõigusseaduse (edaspidi AÕS) § 254 lõike 1 kohaselt, hoonestaja maksab kinnisasja omanikule hoonestusõiguse eest tasu, kui ei ole kokku lepitud teisiti. Seega AÕS ei keela tasuta hoonestusõiguse seadmist. Samuti AÕS § 254 lõike 3 kohaselt, hoonestusõiguse seadmisel võib kokku leppida hoonestusõiguse tasu suuruse muutmises vastavalt muutuvatele tingimustele, kui tingimuste muutumine on ajaliselt ja ulatuselt määratav. Seega võib vabastada OÜ EUROEKSPERT GRUPP hoonestusõiguse tasust kuni Vanalinna osa üldplaneeringu kehtestamiseni.
Vastavalt Korra punktile 52 hoonestaja on kohustatud ehitama hoonestusõiguse seadmise tingimustes nimetatud hooned hoonestusõiguse seadmise lepingus sätestatud tähtajaks. Hoonestuskohustuse tähtaja mittetäitmise või mitteõigeaegse täitmise eest määratakse hoonestajale trahv 5 hoonestusõiguse aastatasu suuruses summas. Trahvi tasumine ei vabasta hoonestajat lepingujärgsete kohustuste täitmisest.
Korra punkti 53 kohaselt hoonestusõiguse asjaõigusega koormamisel peab olema Narva linna kirjalik nõusolek. Vastavasisuline nõusolek või keeldumine vormistatakse Narva Linnavalitsuse õigusaktiga ja selle kohta tehakse kinnistusraamatus vastav kanne.

Korra punkti 54 esimese lause kohaselt hoonestusõiguse võõrandamisel on Narva linnal kahe kuu jooksul ostueesõigus, tähtaega arvestatakse müügiteate saamisele järgnevast päevast.
Muinsuskaitseseaduse (edaspidi MuKS) § 16 lõike 3 kohaselt muinsuskaitsealal paikneva ehitise omanik on kohustatud teatama Muinsuskaitseametile ehitise võõrandamisest, pärimisest või piiratud asjaõiguse koormamisest. Antud juhul Narva Rüütli tn 8 asuva ehitiste omanik on Narva linn.    

3. OTSUS 
3.1. Seada hoonestusõigus OÜ EUROEKSPERT GRUPP (registrikood 10854022, asukoht Tallinna mnt 22-47, 20304 Narva) kasuks kinnisasjale aadressil    Rüütli 8, Narva, katastritunnus 51101:002:0001, pindala 5 100 m2, maa sihtotstarve – 100% ärimaa, kinnisasja olulisteks osadeks on kahekorruseline hoone üldpinnaga 933,1 m2 ja majandushoone üldpinnaga 85,5 m2 (edaspidi ka hoonestusõiguse ese).     
3.2. Kehtestada järgmised hoonestusõiguse kokkuleppe tingimused:
3.2.1. hoonestusõiguse tähtaeg -  50 (viiskümmend) aastat arvates hoonestusõiguse seadmise lepingu sõlmimisest;

3.2.2. hoonestusõiguse eseme kasutamine - ühiselamu rajamine Tartu Ülikooli Narva Kolledži üliõpilaste majutamiseks; 
3.2.3. hoonestusõiguse aastatasu (10% maamaksu määrast) -  25 500 krooni;

3.2.4. hoonestusõiguse aastatasu mittetasumisel või mittetähtaegsel tasumisel maksab hoonestaja tasumata jäänud summalt viivist 0,1% iga tasumisega viivitatud päeva eest;
3.2.5. hoonestaja on kohustatud hoidma hoonestusõiguse eseme heas seisukorras,  sh tagama hoonestusõiguse eseme tehnilise valve, ja teostama omal kulul selleks vajalikke hooldustöid summas vähemalt 50 000 (viiskümmend tuhat krooni) igal aastal. Hoonestaja on kohustatud hoonestusõiguse eseme valdamisel järgima kehtivaid heakorranõudeid;
3.2.6. hoonestaja on kohustatud projekteerima ja ehitama valmis otsuse punktis 3.2.2 nimetatud ehitis ning vormistama ehitise kasutusloa järgmistel tähtaegadel:

· 1. etapi lõpptähtaeg – hoonestusõiguse eseme detailprojekti esitamine Narva Linnavalitsuse Arhitektuuri- ja Linnaplaneerimise Ametile kinnitamiseks - kolme (3) aasta jooksul pärast Narva linna Vanalinna osa üldplaneeringu kehtestamist.  Detailprojekti koostamise kulud - vähemalt 100 000 krooni;

· 2. etapi lõpptähtaeg – ehitusprojekti koostamine ja esitamine Narva Linnavalitsuse Arhitektuuri- ja Linnaplaneerimise Ametile kinnitamiseks - kahe (2) aasta jooksul pärast hoonestusõiguse eseme detailplaneeringu kehtestamist. Ehitusprojekti koostamise kulud – vähemalt 200 000 krooni;
· 3. etapp – otsuse punktis 3.1 nimetatud olemasolevate ehitiste lammutamine ning otsuse punktis 3.2.2 nimetatud ehitise ehitamine - kuue (6) aasta jooksul pärast ehitusloa saamist. Olemasolevate ehitiste lammutamise ning uute ehitiste ehitamise kulud – vähemalt 10 000 000 krooni;
3.2.7. otsuse punktis 3.2.6 toodud iga etapi ja ehituse tähtaegade mittetäitmisel või mittetähtaegsel täitmisel maksab hoonestaja trahvi suuruses viie (5) hoonestusõiguse aastatasu suuruses summas. Trahvi tasumine ei vabasta hoonestajat lepingujärgsete kohustuste täitmisest;
3.2.8. otsuse punktis 3.2.5 nimetatud hoonestaja kohustuste mittetäitmisel või mittenõuetekohasel täitmisel on Narva linnal õigus nõuda hoonestusõiguse lõpetamist;

3.2.9. hoonestusõiguse asjaõigusega koormamisel peab olema Narva linna kirjalik nõusolek;

3.2.10. hoonestusõiguse võõrandamisel on Narva linnal kahe (2) kuu jooksul pärast vastava teate saamist ostueesõigus;

3.2.11. hoonestaja on kohustatud järgima muinsuskaitseseaduses sätestatud nõudeid;
3.2.12. hoonestusõiguse seadmise lepingu sõlmimisega või muutmisega seotud kulud, sh notari tasu ja lepingu kinnistamise riigilõivu tasub hoonestaja.
3.3. Vabastada OÜ EUROEKSPERT GRUPP otsuse punktis 3.2.3 ettenähtud hoonestusõiguse tasu maksmisest alates Narvas Rüütli tn 8 asuvale kinnistule hoonestusõiguse seadmise lepingu sõlmimist kuni Narva linna Vanalinna osa üldplaneeringu kehtestamiseni.
3.4. Anda eelneva nõusoleku Narvas Rüütli tn 8 asuva kinnisasja koormamiseks ostueesõigusega OÜ EUROEKSPERT GRUPP kasuks. Narva Linnavalitsusel küsida Muinsuskaitseametilt seisukohta eelnimetatud kinnisasja ostueesõigusega koormamise kohta ning positiivse vastuse korral koormata Narvas Rüütli tn 8 asuva kinnisasja ostueesõigusega OÜ EUROEKSPERT kasuks.
3.5. Narva Linnavalitsusel teatada Muinsuskaitseametile otsuse punktis 3.1 nimetatud kinnisasja piiratud asjaõiguste koormamisest.

3.6. Volitada linnapead Tarmo Tammiste’t allkirjastama Narva linna nimel notariaalselt kinnitatud hoonestusõiguse ning ostueesõiguse seadmise lepingut.
4. RAKENDUSSÄTTED
4.1. Narva Linnavalitsusel teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Mihhail Stalnuhhin

Narva Linnavolikogu esimees 
